Tidsskriftet utkom første gang i 1960 på initiativ fra Vilhelm Aubert, som også ble tidsskriftets første redaktør. Tidsskriftet utgis av Universitetsforlaget på vegne av Institutt for samfunnsforskning. Det utgir fagfellevurderte artikler og forskningskommentarer, samt debattinnlegg og bokomtaler. TfS er det eneste, norske samfunnsvitenskapelige tidsskriftet i databasen til Institute for Scientific Information (ISI). Tidsskriftet er idag tilgjengelig i fulltekst for abonnenter på idunn.no. Fra 1. januar 2017 ble det et åpent tilgjengelig tidsskrift.